"Tants läbi aegade" UUE KAVAGA!    Eelnevatel aastatel on paljudel lastel olnud võimalus nautida kaunist tantsu, pärit erinevatest ajalooetappidest. Kavas on olnud klassikalisi balletinumbreid ja koguni moderntantsu. Sel hooajal esitame mitmeid uusi numbreid, ja muud põnevat.  "Tants läbi aegade" on valminud koostöös Vanemuise Tantsu- ja Balletikooliga. Kava  lavastaja on Elena Poznjak-Kõlar. Tantsijaid juhendavad vanemuislased Aivar Kallaste,  Rufina Noor ning Vanemuise teatri  balletijuht Mare Tommingas. Kava esitavad  balletikooli õpilased. Vanemuise Tantsu- ja Balletikool on asutatud 1994. a balletistuudiona Vanemuise teatri juures. Hetkel on kaks lendu kooli edukalt lõpetanud ja balletist vaimustunud lapsi tuleb aina juurde. Vanemuise Tantsu- ja Balletikooli juhatajaks on selle asutamisest peale Vanemuise endine priimabaleriin Elena Poznjak-Kõlar.